stanford-oval/wikipedia huggingface dataset:
Trax

| --- | --- |

 נתונים כלליים
 מייסדים:  יואל בר-אל ודרור פלדהיים
 תקופת הפעילות:  2010–הווה (כ־15 שנים)
 שווי שוק:  2 מיליארד דולר (אפריל 2021)
 מנכ"ל:  גארי לאבן
  
 traxretail.com
 
Trax היא חברת טכנולוגיה בינלאומית, עם משרדים ראשיים בסינגפור ונוספים ברחבי אסיה-פסיפיק, אירופה, המזרח התיכון, צפון אמריקה ודרום אמריקה. ל-Trax, שנוסדה בשנת 2010 על ידי צמד הישראלים יואל בר-אל ודרור פלדהיים, מעל 150 לקוחות בענפי הקמעונאות וה-FMCG, כולל קוקה-קולה והמבשלת AB InBev. לקוחות החברה משתמשים בטכנולוגיית הראייה הממוחשבת שלה כדי לאסוף, למדוד ולנתח את המתרחש על מדפי החנויות הפיזיות. שירותי Trax זמינים ב-45 שווקים.
מרכז הפיתוח של Trax נפתח ביולי 2012 בתל אביב. בשנת 2015 פתחה החברה את שני המשרדים האזוריים הראשונים שלה: לונדון בינואר וסאו פאולו, ברזיל, באפריל. במרץ 2016 הקימה Trax את מטה ארצות הברית באטלנטה, ג'ורג'יה. החברה פתחה שני משרדים אזוריים נוספים בשאנגחאי ובמקסיקו סיטי ביוני ובספטמבר 2016, בהתאמה.
במהלך שנת 2020 בוצעו שינויים פרסונליים במטה החברה לקראת ההנפקה של שנת 2021[דרושה הבהרה].
במאי 2024 הודיעו מייסדי החברה, בר-אל ופלדהיים, על פרישתם מפעילות שוטפת בחברה והמשך פעילותם בדירקטוריון החברה בלבד.
גיוסי הון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-8 באפריל 2021 דווח על גיוס מחזור E חריג בגודלו של Trax, בהובלת קרן Vision 2 של סופטבנק, בגובה של כ-640 מיליון דולר, אשר העמיד את הערכת שווי החברה על מעל 2 מיליארד דולר.
מיזוגים ורכישות

טראקס ביצעה 7 רכישות מאז הקמתה:
ב-12 ביולי 2017, Trax הודיעה כי רכשה שירותים מבוססי פרויקטים של Nielsen Store Observations (NSO) בארצות הברית מתאגיד Nielsen.
ב-18 בינואר 2018, הודיעה Trax כי רכשה את Quri האמריקאית, ספקית נתונים לתעשיית מוצרי האריזות הצרכניות (CPG).
ביוני 2019 הודיעה Trax על רכישתה של LenzTech, חברה סינית המספקת בינה מלאכותית (AI), שירותי ניתוח קהל וביג דאטה לשוק הקמעונאי.
ביולי 2019 הודיעה Trax על רכישת בגובה 200 מיליון דולר של Shopkick, חברה אמריקאית שאפליקציית הקניות שלה לטלפונים חכמים וטאבלטים מאפשרת למשתמשים להרוויח תגמולים עבור פעילויות הקניות המקוונות שלהם ובחנויות. בהמשך החודש הודיעה Trax על רכישתה של המתחרה העולמית העיקרית שלה, פלנורמה, ספקית אירופאית של זיהוי תמונות לביצוע קמעונאי.
ב-18 בפברואר 2020 רכשה Trax את Qopius, שמדיגיטציה מדפים כדי לעזור לקמעונאים למדוד את ביצועי המדף, להגדיל את התפוקה ולהפחית תרחישים שאינם במלאי.
ב-11 במרץ 2020 רכשה Trax את Survey.com, ספקית שירותי הפעלת מכירות וסחורות ליצרני מוצרי צריכה.
שותפויות

בינואר 2019 הכריזה Trax על שותפות עם Google Cloud Platform. באמצעות פלטפורמת הענן של גוגל, Trax שואפת לספק את יכולת זיהוי התמונות שלה ב-Retail Watch ואת יכולות הלמידת מכונה לקמעונאים כדי לספק תובנות מדף בזמן אמת, כגון מוצרים שלא במלאי.
טכנולוגיה

טכנולוגיית הראייה הממוחשבת של טראקס משתמשת בבינה מלאכותית, בזיהוי תמונות גרנולרי ובמנועי למידת מכונה כדי להמיר תמונות מהחנות לתובנות מדף. הטכנולוגיה יכולה לזהות מוצרים דומים או זהים, כמו משקאות ממותגים או בקבוקי שמפו, אך יכולים גם להבדיל ביניהם על בסיס מגוון וגודל.
טראקס ניסתה אלגוריתמי למידת מכונה עם לקוחות ראשוניים, ואפשרה לאלגוריתם ללמוד על מוצרים שונים. ככל שהחברה מעבדת יותר תמונות, כך הטכנולוגיה משתפרת בזיהוי אותם מוצרים בצורות ובגדלים שונים.
הערות שוליים

↑  O'Donoghue, Jasmine (10 בנובמבר 2014). "Three most innovative manufacturers named". FOOD Magazine. אורכב מ-המקור ב-3 באפריל 2015. נבדק ב-20 באוגוסט 2015. {{cite web}}:  (עזרה)
↑  Chng, Grace (3 בספטמבר 2015). "The 'eyes' that help a store track its goods". The Straits Times. נבדק ב-6 בספטמבר 2015. {{cite news}}:  (עזרה)
↑  אופיר דור, ‏טראקס ממנה מנכ"ל אמריקאי במקום המייסד יואל בר-אל, באתר גלובס, 21 בינואר 2021
↑  מאיר אורבך, מייסדי היוניקורן Trax פורשים מפעילות שוטפת בחברה, באתר כלכליסט, 30 במאי 2024
↑  "Advanced Alliance Between Nielsen And Trax Brings New Shelf Insight Tools To U.S. Brands". www.nasdaq.com (באנגלית). נבדק ב-2019-11-20.
↑  Orbach, Meir (2018-01-18). "Image Retail Analytics Company Trax Buys Retail Intelligence Startup Quri". CTECH - www.calcalistech.com. נבדק ב-2019-11-20.
↑  "US-based Trax and LenzTech team up to digitise offline retail". Verdict Retail (באנגלית בריטית). 2019-06-03. נבדק ב-2019-11-20.
1 2 3  "Trax - Funding, Financials, Valuation & Investors". Crunchbase (באנגלית). נבדק ב-2020-10-20.
↑  "Dentons UKMEA LLP". Financial Times (באנגלית בריטית). נבדק ב-2019-11-20.
↑  "Trax Case Study". Google Cloud (באנגלית). נבדק ב-2019-11-21.
↑  Trax. "Trax Acquires Leading European Provider of Image Recognition for Retail Execution Planorama". www.prnewswire.co.uk (באנגלית). נבדק ב-2019-11-21.
↑  hermes (2015-09-03). "The 'eyes' that help a store track its goods". The Straits Times (באנגלית). נבדק ב-2019-11-21.
גות'האם (סדרת טלוויזיה)

| --- | --- |

לוגו הסדרה
 סוגה:  דרמה פשע
 יוצרים:  ברונו הלר   לפי דמויות מאת: בוב קיין וביל פינגר
 שחקנים:  בן מקנזי (James Gordon)  ג'ון דומן (קרמיין פלקונה)  ג'יידה פינקט סמית' (Fish Mooney)  קורי מייקל סמית' (איש החידות)  ויקטוריה קרטחנה (Renee Montoya)  אנדרו סטיוארט ג'ונס (Crispus Allen)  קריסטל ריד (Sofia Falcone)  דרו פאוול (סולומון גרנדי)  Maggie Geha (פויזן אייבי)  קלייר פולי (פויזן אייבי)  פייטון ליסט (1986) (פויזן אייבי)  כריס צ'ולק (Lucius Fox)  שון פרטווי (אלפרד פניוורת')  דוד מזוז (Bruce Wayne)  רובין לורד טיילור (Oswald Cobblepot)  מורנה בקארין (לזלי תומפקינס)  ניקולס ד'אגוסטו (דו-פרצוף)  קמרן ביקונדובה (Selina Kyle)  ארין ריצ'רדס (Barbara Eileen Gordon)  דונאל לוג (הארווי בולוק)  סברינה גווברה (Sarah Essen)  קמרון מונאהן (הג'וקר, Jerome Valeska) 
 מדבבים:  מלאני הינזה (לזלי תומפקינס) 
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  גות'אם סיטי 
 מספר עונות:  5 
 מספר פרקים:  100 
 הפקה
 מפיק:  רבקה פרי קאטר סקוט וייט
 מפיקים בפועל:  ברונו הלר ג'ון סטיבנס
 חברת הפקה:  Warner Bros. Television   DC קומיקס
 הפצה:  האחים וורנר טלוויזיה, נטפליקס, הולו 
 אתר צילומים:  מנהטן, ניו יורק
 מוזיקה:  דייוויד רוסו גריים רבל
 אורך פרק:  כ-45 דקות
 שידור
 רשת שידור:  FOX
 פורמט (תמונה):  HDTV
 תקופת שידור מקורית:  22 בספטמבר 2014 – 25 באפריל 2019
 קישורים חיצוניים
 https://www.fox.com/gotham https://www.warnerbros.com/tv/gotham
 דף התוכנית ב-IMDb
 
גות'האם (באנגלית: Gotham) היא סדרת טלוויזיה אמריקנית מסוגת דרמת פשע ופעולה, שפיתח הכותב והמפיק ברונו הלר, ומציגה דמויות המבוססות על ספרי הקומיקס של באטמן מבית DC קומיקס. הסדרה עוקבת אחר מעלליו של הבלש ג'ים גורדון (שאותו מגלם בן מקנזי) בעיר גות'אם סיטי, בימי ילדותו של ברוס וויין. הסדרה מגוללת את מקורותיהן של דמויות רבות מעולם הקומיקס של באטמן, לרבות כמה מנבליו הידועים: הפינגווין, איש החידות, קאטוומן, דו-פרצוף, פויזן אייבי, הדחליל, מיסטר פריז, הוגו סטריינג' והג'וקר.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 22 | 22 | 22 בספטמבר 2014 | 4 במאי 2015 |
|  | 2 | 22 | 22 | 21 בספטמבר 2015 | 23 במאי 2016 |
|  | 3 | 22 | 22 | 19 בספטמבר 2016 | 5 ביוני 2017 |
|  | 4 | 22 | 22 | 21 בספטמבר 2017 | 17 במאי 2018 |
|  | 5 | 12 | 12 | 3 בינואר 2019 | 25 באפריל 2019 |
תקציר העלילה > עונה 1

הבלש ג'ים גורדון מגויס לכוח המשטרה של גות'אם בפיקודה של שרה אסן, ומצוות כשותפו של הארווי בולוק כדי לפתור את מקרי הפשע הקשים ביותר בגות'אם, ביניהם הרצח של תומאס ומרת'ה וויין. בעת חקירתו גורדון פוגש את הילד ברוס וויין. וויין הצעיר נמצא תחת השגחתו של משרת המשפחה, אלפרד פניוורת', שדוחף את גורדון ללכוד את הרוצח.
במהלך חקירותיו, גורדון מתעמת עם ראשי המאפיה המקומית: קרמיין פלקון, פיש מוני וסלבטורה מרוני, ונתקל בדמויות שונות מהקומיקס של באטמן, למשל סלינה קייל, אדוארד ניגמה ואוסוולד קובלפוט. עם הזמן, גורדון מתיידד עם ברוס וויין, בידידות שתשפיע על עתידו של הילד והפיכתו לאביר האפל.
תקציר העלילה > עונה 2: עליית הנבלים / זעם הנבלים

לאחר המלחמה הניטשת בין כנופיות גות'אם, הכאוס מתפשט בעיר כאשר כוחם של הנבלים מתחזק עם עלייתם של דמויות כאדוארד ניגמה, אוסוולד קובלפוט, ג'רום ולסקה, ברברה קין, מיסטר פריז, ת'יאו גלוון והוגו סטריינג' וטביתה.
תקציר העלילה > עונה 3: עיר מטורפת / עליית הגיבורים

לאחר מפלתו של הוגו סטריינג' בידי משטרת גות'אם, המפלצות שיצר מסתובבות חופשי בעיר והפשע חוגג. אוסוולד קובלפוט, שהיה קרבן למזימתו של הוגו סטריינג', מנצל את האנדרלמוסיה בעיר, קונה את לב התושבים ונבחר לראש העיר, כשאדוארד ניגמה יד ימינו. בהמשך מוצגת דמותו של ג'רוויס טץ', מהפנט פסיכופת המחפש באובססיביות אחר אחותו אליס, ודמויותיהם של פויזן אייבי וקרמיין פאלקונה תחזורנה לזירה.
תקציר העלילה > עונה 4: אביר אפל

לאחר שאיום הווירוס של אליס טץ' ממוגר, חוזרת העיר לשגרה: הפינגווין חוזר להיות מוקד הכוח המרכזי בעיר, ומצליח להפחית את הפשע בצורה דרמטית - תוך שהוא מתמודד עם אויבים מבית ומחוץ. לאחר עימותו עם אדוארד ניגמה שהפך לנציב קרח, הוא השתחרר ומנסה לחזור לחוכמתו. ג'ים גורדון ממשיך בניסיונותיו הנואשים להציל את העיר ולהכניס מוטיבציה בשוטרי גות'אם סיטי, אך לא זוכה להצלחה רבה, ומנסה לפנות בעניין הרישיונות של אסוולד קובלפוט לקארמיין פלקון, עובד בשיתוף פעולה עם בתו סופיה פלקון. ברוס וויין מתחיל את דרכו בתור איש צללים בניסיון למגר את הפשע בעיר.
תקציר העלילה > עונה 5

העונה נפתחת לאחר שהג'וקר מפוצץ את כל הגשרים המובילים אל גות'אם סיטי, ובכך מבודד אותה משאר העולם. אנשים רבים עוזבים את העיר, ואלו שנשארים נחשפים לעוני ולפשע בכמות שהעיר עוד לא ראתה. גות'אם מתחלקת לרבעים בשליטת גורמים שונים: המשטרה בראשות ג'ים גורדון (בה גם נמצא ברוס וויין), הפינגווין, ברברה, הדחליל, פיירפלי ומיסטר פריז. במהלך העונה נאבקים זה בזה גורמי הכוח בעיר, במטרה להשיג משאבים ושליטה. גורדון עושה כל שביכולתו כדי להעניק לתושבי העיר הגנה מפני זוועות העיר.
צוות השחקנים והדמויות > דמויות ראשיות

בן מקנזי - ג'ים גורדון, בלש במשטרת גות'אם סיטי שמחפש את רוצחי הוריו של ברוס וויין ולהיפטר מהשחיתות הגואה בעיר.
דונאל לוג - הארווי בולוק, שותפו של ג'ים גורדון. שוטר מושחת ובריון שעובד בחשאי עבור קרמיין פלקונה.
דוד מזוז - ברוס וויין, בנם הצעיר של תומאס ומרת'ה וויין. נמצא תחת השגחתו של משרת המשפחה, אלפרד.
שון פרטווי - אלפרד פניוורת', משרתם הנאמן של משפחת וויין. איש חיל הנחתים המלכותי לשעבר ודמות אב לברוס וויין. האפוטרופוס של ברוס וויין.
רובין לורד טיילור - אוסוולד קובלפוט, "פינגווין", מתחיל כחבר נחות בכנופייתה של פיש מוני והופך לפושע גדול בגות'אם סיטי ואף מתמנה לראש העירייה.
ארין ריצ'רדס - ברברה קין, ארוסתו של גורדון. בת הזוג לשעבר של רנה מונטויה ממשטרת גות'אם סיטי.
קמרן ביקונדובה - סלינה קייל, נערה יתומה וגנבת רחוב מיומנת שהייתה עדה לרצח הוריו של ברוס. מכונה "קאט" (חתולה).
כריס צ'וק - לושיוס פוקס, בעל תפקיד בכיר בתאגיד של משפחת וויין.
קורי מייקל סמית' - אדוארד ניגמה, מומחה לזיהוי פלילי במשטרת גות'אם סיטי אשר נוהג להציג את המידע כחידות ובעל פיצול אישיות, ולבסוף מתגלה כפסיכופת.
ג'יידה פינקט סמית' - פיש מוני, בעלת מועדון לילה בגות'אם סיטי. מנהיגת כנופיה שעובדת עבור קרמיין פלקון.
קמרון מונאהן - ג'רום ואלסקה, נער מטורף, פסיכוטי ואכזר שגדל בקרקס ורצח את אמו. גרסת אב טיפוס של הג'וקר. התאום של ג'רמיה ואלסקה אשר גם אותו גילם קמרון מונהאן.
דרו פאוול - בוץ' גילזין, בריון שכיר שעובד אצל פיש מוני והפינגווין. נהרג וחזר לחיים בתור סולומון גרנדי.
ג'יימס פריין - ת'יאו גלוון, אחד מעשירי גות'הם סיטי. שואף להשתלט על העיר כדי להשיב כבוד לאבותיו, מייסדי גות'אם סיטי שלא זכו להכרה, וחפץ בנפילת משפחת וויין.
ג'סיקה לוקאס - טבית'ה גלוון, אחותו של ת'יאו. אתלטית מיומנת המבצעת משימות אלימות לקידום תוכניותיו של אחיה.
מורנה בקארין - ד"ר לזלי "לי" תומפקינס. בת זוגו החדשה של גורדון ומנתחת פתולוגית של משטרת גות'אם סיטי. עבדה כרופאה במחלקת הנשים של המוסד הפסיכיאטרי "ארקהם".
בי. די. וונג - פרופסור הוגו סטריינג'. מדען חסר מוסר שניהל את "ארקהם" וערך ניסויים בבני אדם.
מייקל צ'יקליס - נתניאל ברנס, מפקד משטרת גות'אם סיטי שנחוש לנקות את התחנה משחיתות ולשים סוף לפשיעה בעיר.
צוות השחקנים והדמויות > דמויות משניות

סברינה גווברה - שרה אסן, קפטן מחלק הרצח של משטרת גות'אם סיטי והמפקדת הישירה של גורדון.
ויקטוריה קרטחנה - רנה מונטויה, בלשית היחידה לפשעים חמורים. בעברה הייתה במערכת יחסים עם ברברה קין.
אנדרו סטיוארט ג'ונס - כריספוס אלן, בלש במשטרת גות'אם סיטי.
דייוויד זאיס - סלבטורה מרוני, דון של משפחת פשע יריבה לזו של פלקון.
ג'ון דומן - קרמיין פלקונה, ראש המאפיה האיטלקית ואיש עסקים בעל קשרים בעירייה ובמשטרת גות'אם סיטי.
קלייר פולי - אייבי פפר, בתו של פושע רחוב שהורשע בשוגג ברצח הוריו של וויין.
ניקולס ד'אגוסטו - הארווי דנט, עוזר לתובע המחוזי.
מיילו ונטימיליה - ג'ייסון לנון, רווק עשיר ורוצח נשים סדרתי. מכונה "העוג".
אנטוני קאריגן - ויקטור זאס, מתנקש אכזרי.
ג'יימי צ'ונג - ואלרי וייל, עיתונאית בעיתון "גות'אם גאזט". בת זוגו של ג'ים גורדון לזמן קצר בעונה 3.
בנדיקט סמואל - ג'רוויס טץ' ("הכובען המטורף"), מהפנט פסיכופת ונקמני.
שיין וסט - ביין, לוחם צבאי שלחם בעברו יחד עם ג'ים גורדון אשר בגד בו לטובת המפקדת הראשית, ווקר, ששלחה אותו להוגו סטריינג' שיערוך עליו ניתוח יסודי שיהפוך אותו לבסוף לביין.
הפקה

רשת FOX הזמינה פרק פיילוט לסדרה בספטמבר 2013. בפברואר 2014 לוהק בן מקנזי לתפקיד ג'ים גורדון. ההפקה יצאה לדרך במרץ 2014 בניו יורק ובאותו החודש לוהק דוד מזוז לתפקיד הילד ברוס וויין.
ביקורת

עונתה הראשונה של הסדרה זכתה באופן כללי לביקורת חיובית. בניו יורק דיילי ניוז נכתב כי "45 הדקות של פרק מרגישות כמו סרט, עם מראות מרהיבים שלא מרגישים כמו מיני-סדרה של באטמן". העונה דורגה בדירוג 6.85/10 ב-Rotten Tomatoes, שם נכתב כי "למרות הסיפורים המוכרים שמוצגים בה, הסדרה מצליחה להתבלט, זאת בגלל הגישה והשחקנים המוכשרים".
הערות שוליים

↑  "Gotham: Season 1". Rotten Tomatoes.
גות'אם סיטי, כפי שהיא מוצגת בפרקי הסדרה.
אומרל

אומרלים מתבוננים בסלילה מחודשת בפינת Palazzo Re Enzo ודרך Rizzoli, בולוניה (2016)
אוּמַרֵל (מבוטא באיטלקית: [umaˈrɛlː]; גרסה מודרנית של umarèl בדיאלקט בולונזי) הוא מונח פופולרי בבולוניה המתייחס באופן ספציפי לגברים בגיל הפנסיה המעבירים את זמנם בצפייה ממושכת באתרי בנייה, ובמיוחד באתרי עבודות בכביש. המילה נכנסה למילון דזינגרלי האיטלקי במהדורת 2021.
האומרל הסטראוטיפי צופה במשך שעות במתרחש, כשידיו משולבות מאחורי גבו, מציע לפועלים ולמנהלי העבודה עצות ומנסה לפתוח בשיחה עם עוברים ושבים אקראיים. משמעותו המילולית של הביטוי היא "אדם קטן" (נפוץ גם בגרסה umarèin), ולעיתים קרובות מתווספת אליו סיומת הרבים s (בהשפעת האנגלית). המונח הופך נפוץ יותר ויותר באזורים אחרים באיטליה, לפעמים בשיתוף עם "זדורה" (או żdåura), היא אשתו של ה"אומרל". הפצתו של המונח מיוחסת לסופר דנילו מאזוטי, שבשנת 2005 פרסם מאמר על התופעה ועיוות במכוון את הניב הקלאסי של בולוניה, כדי לחדש את המילה כך שתישמע איטלקית ומודרנית. בהמשך כתב מאזוטי שני ספרים על הנושא ויצר סביבו בלוג פופולרי.
האומרלים ופועלם

בשנת 2015 הקצתה העיר ריצ'ונה, כ-130 ק"מ דרומית-מזרחית לבולוניה, תקציב של 11,000 יורו כדי לשלם קצבה ל"אומרלים" לפיקוח על עבודות בעיר: ספירת מספר המשאיות פנימה והחוצה כדי להבטיח שהחומרים נמסרו ופונו על פי התקבולים, ופיקוח מפני גנבה בשעות בהן האתר עמד ללא שמירה מאורגנת. העיירה סן לאצארו די סבנה, הממוקמת כ-6 ק"מ דרומית-מזרחית לבולוניה, העניקה את פרס "אומרל השנה" לתושב המקום, מר פרנקו בוניני.
בשנת 2016, האיגוד התרבותי המקומי "Succede solo a Bologna" ("זה קורה רק בבולוניה") הנפיק 'תעודות אומרל' כאמצעי מימון המונים לשיקום כנסיית סן פטרוניו. במקביל, עלתה לאוויר אפליקציית סמארטפון בשם "Umarells", שעוקבת אחר מיקום עבודות דרכים ואתרי בנייה מתמשכים. רשת המסעדות "בורגר קינג" אף הגדילה לעשות ו"שכרה" "אומרלים" כחלק מקמפיין שיווקי במדיה החברתית המקדם את נוכחותה המוגברת במדינה.
ביולי 2017, ועדת הייעוץ למתן שמות הרחובות של מועצת העיר בולוניה אישרה את שמה של הכיכר הציבורית שממזרח למרכז העיר ברובע צ'ירנאייקה - "Piazzetta degli Umarells" (כיכר האומרלים) כהוקרה לתהילה המקומית של התופעה והשם שלה - תוך ציון באירוניה מודעת שהכיכר נמצאת בבנייה באותה תקופה. באפריל 2018 נחנכה הכיכר הציבורית על ידי חבר מועצת העיר מתאו לפורה, נשיא המחוז סימון בורסארי, "שר האומרלים" פרנקו בוניני, הסטנדאפיסט מאוריציו פליארי המכונה "דויליו פיצוקי" והסופר דנילו מזוטי. באוקטובר 2019 נגנב שלט הרחוב של הכיכר.
בתרבות

באפריל 2020 הקדיש מגזין הקומיקס הפופולרי טופולינו (הוא מיקי מאוס) פרק לאומרל גרינדו פרסיקטי.
לקריאה נוספת

Umarells 2.0. Sono tanti, vivono in mezzo a noi, ci osservano... e noi osserviamo loro [Umarells 2.0. They are many, they live amongst us, they obvserve us... and we observe them]. Bologna, Pendragon Press (2010) by Danilo Masotti. ISBN 978-8883428579
Oltre il cantiere: fenomenologia degli Umarells [Beyond the construction site: the phenomenology of the Umarells]. Bologna, Pendragon Press (2016) by Danilo Masotti. ISBN 978-8865988077
הערות שוליים

↑  La parola 'Umarell' entra nel vocabolario Zingarelli, ANSA, 03 dicembre 2020
↑  "Umarèlls a Bologna, pensionati in prima fila per assistere ai lavori in corso. "Ogni giorno controlliamo quel che succede nei cantieri" (VIDEO, FOTO)". L’Huffington Post. 2016-02-06. נבדק ב-2017-07-28.
↑  "I libri che parlano degli UMARELLS". Umarells (באיטלקית). 2011-12-07. נבדק ב-2017-07-26.
↑  "Gli umarells da Bologna si sono spostati a Firenze - DIRE.it". DIRE.it (באיטלקית). 2016-06-04. נבדק ב-2017-07-26.
↑  Bianchini, Margherita (2011). 101 cose da fare a Bologna almeno una volta nella vita. Newton Compton Editori. pp. Item 40. ISBN 9788854125469.
↑  "stravolgendo il dialetto bolognese classico" https://www.ilfattoquotidiano.it/2018/04/21/bologna-allinaugurazione-di-piazzetta-degli-umarells-cerano-tutti-pure-i-contestatori/4305185/
↑  https://www.ferraraitalia.it/la-nostalgia-degli-umarells-e-paralizzante-bisogna-cominciare-a-immaginarsi-un-futuro-diverso-9013.html
↑  ""Oltre il cantiere. Fenomenologia degli umarells": se ne parla con Masotti". BolognaToday. נבדק ב-2017-07-26.
↑  "Esce 'Oltre il cantiere' di Masotti - Emilia-Romagna". ANSA.it (באיטלקית). 2016-11-08. נבדק ב-2017-07-26.
↑  "Riccione, il Comune paga i pensionati per sorvegliare i cantieri". Repubblica.it (באיטלקית). 2015-12-18. נבדק ב-2017-07-26.
↑  "Anziano al cantiere: premiato il migliore del 2015". Corriere di Bologna (באיטלקית). נבדק ב-2017-07-26.
↑  "Un bolognese realizza il sogno dei pensionati: nominato capo cantiere - Tgcom24". Tgcom24. נבדק ב-2017-07-26.
↑  "Le nostre Card". www.succedesoloabologna.it (באיטלקית). נבדק ב-2017-07-26.
↑  "Bologna per gli anziani: ecco la Umarèl card per seguire i cantieri in prima fila". La Repubblica. 2016-02-02. נבדק ב-2017-07-26.
↑  ""Trova il cantiere": una app per gli umarells". Repubblica.it (באיטלקית). 2016-01-13. נבדק ב-2017-07-26.
↑  "Ecco Umarells, l'app che segnala ai pensionati tutti i lavori in corso". Corriere della Sera. 2016-01-14. נבדק ב-2017-07-26.
↑  "Burger King Recruits Construction-Spotting Pensioners to Oversee its Expansion in Italy - Video - Creativity Online" (באנגלית). נבדק ב-2017-07-26.
↑  "L'omaggio del Comune Nasce in Cirenaica la piazza degli Umarells - la Repubblica.it". Archivio - la Repubblica.it (באיטלקית). נבדק ב-2017-07-26.
↑  online, Redazione. "A Bologna arriva la piazzetta dedicata agli "Umarells"". Corriere di Bologna (באיטלקית). נבדק ב-2017-07-26.
↑  "'Umarell': una piazza dedicata in Cirenaica". BolognaToday. נבדק ב-2017-07-26.
↑  "Blog | Bologna, e piazzetta degli umarells sia". Il Fatto Quotidiano. 2017-07-23. נבדק ב-2017-07-26.
↑  Inaugurata in Cirenaica la Piazzetta degli Umarells | Archivio notizie da luglio 2012 a giugno 2021, www.comune.bologna.it
↑  "Bologna, rubato il cartello di piazzetta degli Umarells". La Repubblica. 2019-10-16. נבדק ב-2019-10-16.
↑  "Gli Umarells vigilano anche a Paperopoli". Il Resto del Carlino. 2020-04-21. נבדק ב-2020-04-21.
אומרל מתבונן באתר בניה של הרכבת הקלה בתל אביב, אוקטובר 2022
בנג'מין שיארס

בנג'מין הנרי שיארס (12 באוגוסט 1907 – 12 במאי 1981) היה רופא ופוליטיקאי סינגפורי שכיהן כנשיאה השני של סינגפור והמפקד העליון של הכוחות המזוינים של סינגפור בשלוש כהונות רצופות שארכו כעשר שנים, מ-2 בינואר 1971 עד 12 במאי 1981.
הוא נבחר על ידי הפרלמנט של סינגפור לכהן כנשיא לאחר מותו של הנשיא הקודם, יוסוף בן אסחאק והושבע ב-12 באוגוסט 1970. שיארס החזיק בתפקיד עד מותו בשנת 1981.
על שמו נקראים גשר בנג'מין שיארס (אנ') ומעון הסטודנטים "שיארס הול" באוניברסיטה הלאומית של סינגפור.
ביוגרפיה

בנג'מין שיארס נולד ב-12 באוגוסט 1907 בסינגפור, מושבות המיצרים - למשפחה אירו-אסייתית משושלת אנגלית. השני מבין שישה אחים.
אביו אדווין ה. שיארס, מפקח טכני במחלקת העבודות הציבוריות, נולד באנגליה וגדל בהודו. בהמשך היגר לפננג, שם התחתן עם ליליאן גומז ילידת סינגפור, ממוצא סיני-סינגפורי וספרדי. לזוג נולדו שישה ילדים - הבן הבכור נפטר בינקותו. חייה של משפחת שיארס היו קשים מבחינה כלכלית, בשל המשכורת הנמוכה ממנה השתכר האב אדווין.
שיארס למד במכון "Hwa Chong" ובשנת 1918 החל את לימודיו בבית הספר סנט אנדרו'ס. בשנת 1922 הוא עבר ללמוד ב-"Raffles Institution" (אנ'). בשנת 1923 הוא נרשם ל"קולג' לרפואה על שם המלך אדוארד השביעי" (גלגולה הקודם של האוניברסיטה הלאומית של סינגפור) כדי להתחיל בהכשרתו הרפואית. שיארס היה מודע לכך שמשפחתו לא יכלה להרשות לעצמה לממן את שכר הלימוד הגבוהים, ולכן עשה כמיטב יכולתו ולאחר שהראה התנהגות למופת והצטיינות בלימודיו, זכה במלגה נדיבה מהקולג'.
הוא המשיך להצטיין בלימודיו וזכה בארבע מדליות מהקולג'. מאוחר יותר הוא עבר את מבחני הגמר במְיַלְּדוּת וגינקולוגיה בהצטיינות. לשיארס הוענקה "מלגת המלכה" שהעניקה לו הכשרה בת שנתיים ללימודים מתקדמים בבריטניה. עם זאת, לימודיו נדחו בגלל מלחמת העולם השנייה. במהלך המלחמה שימש כמנהל מחלקת מילדות וגינקולוגיה בבית החולים קנדאנג קרבאו והממונה שם על קבלת פצועים וחולים מקומיים. הוא המשיך לדאוג למשפחתו, ולקח אחריות מלאה על פרנסת משפחתו כשאביו נפטר בשנת 1940. ב-1941 נפגע בית החולים שבו עבד מהפצצה של הצבא היפני והוסב לבית חולים כללי לאזרחים שנפצעו.
לאחר המלחמה היה שיארס לרופא הסינגפורי (יליד סינגפור) הראשון שמונה לפרופסור בפועל (acting Professor) במילדות וגינקולוגיה ב"קולג' לרפואה על שם המלך אדוארד השביעי", תואר בו החזיק עד לתחילת הלימודים לתארים המתקדמים בשנת 1947 ב"בית הספר המלכותי ללימודים מתקדמים ברפואה" בלונדון. בינואר 1948 היה לסינגפורי הראשון שהיה לחבר בקולג' המלכותי לרופאים מילדים וגניקולוגים (אנ') של אנגליה. במרץ 1948 במהלך לימודיו לתואר עמית הקולג' המלכותי למנתחים (אנ') באדינבורו נקרא לשוב לבית החולים קנדאנג קרבאו בסינגפור כדי לשמש כפרופסור למילדות וגינקולוגיה שם. ביוני 1948 מונה ליועץ כבוד לבית החולים הצבאי הבריטי (בית החולים אלכסנדרה). בשנת 1950 הפך לפרופסור מן המניין באוניברסיטת מלאיה שם עבד עד יוני 1960. בשנת 1957 נמנה עם מייסדי האקדמיה לרפואה של סינגפור ובשנת 1960 עבר לעבוד ברפואה פרטית ומונה ליועץ כבוד לבית החולים קנדאנג קרבאו.
ביוגרפיה > נשיאות

בנג'מין שיארס מונה לנשיאה השני של סינגפור ב-2 בינואר 1971 לאחר פטירתו של הנשיא הקודם, יוסוף בן אסחאק.
שיארס כיהן שלוש כהונות רצופות כנשיא החל מ-2 בינואר 1971 עד 12 במאי 1981. הוא תכנן לפרוש לאחר שסיים את כהונתו השנייה, אך ראש הממשלה לי קואן יו שכנעו להישאר וכך היה. שיארס החזיק במשרה עד ליום מותו בשנת 1981. את מקומו כנשיא ירש דבן נאיר.
מותו

הוא נישא ליאו סה גאוק (1917–2012) ב-1939 ולהם שני בנים ובת.
בנובמבר 1980 התגלו גידולים בריאה של שיארס, בעת שכיהן את כהונתו השלישית כנשיא. הוא נכנס לקומה ב-3 במאי 1981 ונפטר תשעה ימים לאחר מכן ב־12 במאי 1981. 85,000 איש חלקו עם ארונו של שיארס שהוצב באיסטנה, כבוד אחרון. הוא נקבר בבית הקברות הממלכתי קרנג'י.
גשר בנג'מין שיארס ושדרת שיארס נקראים על שמו. כמו גם מעון הסטודנטים "שיארס הול" באוניברסיטה הלאומית של סינגפור, הפרופסורה למיילדות וגינקולוגיה, הפרופסורה ברפואה, ומכללת בנג'מין שיארס בבית הספר לתארים מתקדמים ברפואה של סינגפור "Duke-NUS" נקראים כולם על שמו.